|  |  |  |
| --- | --- | --- |
| **erb**  | **NÁVRH****VŠEOBECNE ZÁVÄZNÉ NARIADENIE obce Brvnište č. 2/2020 o pravidlách času predaja v obchode a času prevádzky služieb na území obce Brvnište** |  Platnosť od:   |
| **Vyvesené na úradnej tabuli: 27.06.2020****Zvesené z úradnej tabule:**  |

  Obec Brvnište na základe § 6 ods. 1 zákona č. 369/1990 Zb. o obecnom zriadení v znení neskorších predpisov a zákona č. 544/2010 Z.z. o dotáciách v pôsobnosti Ministerstva práce sociálnych vecí a rodiny Slovenskej republiky **v y d á v a** toto

**Všeobecne záväzné nariadenie obce Brvnište**

**č. 2/2020**

**o pravidlách času predaja v obchode a času prevádzky služieb na území obce Brvnište**

**Článok 1**

**Úvodné ustanovenia a výklad pojmov**

1. Obec Brvnište týmto všeobecne záväzným nariadením (ďalej aj ako „VZN“), ktorým upravuje podrobnosti o pravidlách určovania času predaja v obchode a času prevádzky služieb pre fyzické osoby – podnikateľov a pre právnické osoby, ktoré vykonávajú podnikateľskú činnosť na území obce Brvnište (ďalej aj ako „Obec“ v príslušnom gramatickom tvare).
2. Na účely tohto VZN sa rozumie:
3. **prevádzkarňou** nebytový priestor, predajné zariadenie, prípadne pozemok, na ktorý bolo príslušným stavebným úradom vydané právoplatné rozhodnutie o účele užívania na obchod a služby, prípadne na predaj konkrétne určeného sortimentu tovaru alebo konkrétny druh služieb podľa osobitného predpisu,1
4. **podnikateľom** osoba zapísaná v obchodnom registri, osoba, ktorá podniká na základe živnostenského oprávnenia, osoba, ktorá podniká na základe iného ako živnostenského oprávnenia podľa osobitných predpisov, fyzická osoba, ktorá vykonáva poľnohospodársku výrobu a je zapísaná do evidencie podľa osobitného predpisu.2

1 Zákon č. 50/1976 Zb. o územnom plánovaní a stavebnom poriadku (stavebný zákon)

2 § 2 ods. 2 Zákona č. 513/1991 Zb. (Obchodný zákonník)

**Článok 2**

**Pravidlá určovania času predaja a času prevádzky služieb**

1. Obec Brvnište týmto určuje, že všeobecným časom predaja v obchode a časom prevádzky služieb (ďalej aj ako „Všeobecná prevádzková doba“ v príslušnom gramatickom tvare) je čas medzi 06.00 h a 22.00 h.
2. Všeobecná prevádzková doba je stanovená pre celé územie obce. Všeobecná prevádzková doba sa uplatní vo všetkých prípadoch, kedy týmto VZN nie je určený osobitný čas predaja v obchode a čas prevádzky služieb pre niektoré typy prevádzok.
3. Pre niektoré typy prevádzkarní na území obce sú stanovené osobitné prípady prevádzkovej doby, a to nasledovne:
4. maloobchod v predajni v čase od 05.00 hod do 22.00 hod.
5. prevádzkarne s pohostinskou činnosťou v budovách, v ktorých nie sú priestory určené na bývanie v čase od 6.00 do 24:00, pričom hudobná produkcia je povolená v čase od 9:00 do 21:00,
6. prevádzkarne s pohostinskou činnosťou v budovách, v ktorých sú priestory určené na bývanie v čase od 8:00 do 22:00, pričom hudobná produkcia je povolená v čase od 9:00 do 20:00,
7. prevádzkarne poskytujúce ubytovacie služby a s nimi spojené pohostinské a reštauračné služby – časovo neobmedzená prevádzková doba,
8. prevádzkarne poskytujúce reštauračne a pohostinské služby a zariadenia verejného stravovania s neverejnou hudobnou produkciou bez časového obmedzenia pre uzavretú spoločnosť (svadba, rodinná oslava, firemná akcia a pod.) – časovo neobmedzená prevádzková doba.
9. Podnikateľ podnikajúci na území obce je oprávnený určiť pre konkrétnu prevádzkareň čas predaja v obchode a čas prevádzky služieb iba v rámci rozmedzia určeného týmto VZN.
10. Prevádzkovú dobu každej prevádzkarne podnikateľ písomne oznámi obci, a to najneskôr v deň začatia činnosti.

**Článok 3**

**Orgány dozoru**

1. Dozor nad dodržiavaním tohto VZN vykonávajú poverení zamestnanci obce Brvnište.

**Článok 4**

**Záverečné ustanovenia**

Na tomto Všeobecne záväznom nariadení sa uznieslo Obecné zastupiteľstvo v Brvništi

dňa ............................ uznesením č. ................................

Všeobecne záväzné nariadenie č. 2/2020 nadobúda účinnosť dňom

Zmeny a doplnky tohto všeobecne záväzného nariadenia schvaľuje Obecné zastupiteľstvo v Brvništi.

Návrh VZN o pravidlách času predaja v obchode a času prevádzky služieb na území obce Brvnište bol vyvesený na úradnej tabuli obce na pripomienkovanie dňa 27.06.2020, zvesený dňa..............................

V Brvništi, dňa

 Ing. Dagmar Mikudíková, v.r.

 starostka obce